Document ID: 32007R0116

UREDBA KOMISIJE (ES) št. 116/2007
z dne 7. februarja 2007
o spremembi Uredbe (ES) št. 382/2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (1) in zlasti člena 20 Uredbe,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2) ter zlasti drugega pododstavka člena 71(2) Uredbe,
ob upoštevanju naslednjega:
(1)
Izkušnje z uporabo Uredbe Komisije (ES) št. 382/2005 (3) so pokazale, da je treba besedilo člena 34a navedene uredbe natančneje oblikovati kar zadeva pogoje za upravičenost do pomoči iz navedenega člena in določiti roke za plačilo teh pomoči.
(2)
Uredbo (ES) št. 382/2005 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Skupnega upravljalnega odbora za žita in neposredna plačila -
SPREJELA NASLEDNJO UREDBO:
Člen 1
Člen 34a Uredbe (ES) št. 382/2005 se spremeni:
1.
Odstavek 1 se nadomesti z naslednjim:
„1. Z odstopanjem od člena 18(3) te uredbe je posušena krma, proizvedena v tržnem letu 2005/2006, ki najpozneje do 31. marca 2006 ni zapustila predelovalnega podjetja ali enega od skladiščnih mest iz člena 3(a) te uredbe, v tržnem letu 2005/2006 lahko upravičena do pomoči iz člena 4 Uredbe (ES) št. 1786/2003 in, kadar je to primerno, tudi do pomoči iz drugega pododstavka člena 71(2) Uredbe (ES) št. 1782/2003, če krma:
(a)
ustreza pogojem iz člena 3 te uredbe;
(b)
zapusti predelovalno podjetje v tržnem letu 2006/2007 pod nadzorom pristojnega organa ter pod pogoji, določenimi v členih 10 in 11 te uredbe;
(c)
je evidentirana v okviru nacionalnih zajamčenih količin, dodeljenih zadevnim državam članicam za tržno leto 2005/2006;
(d)
je prijavljena in potrjena v tržnem letu 2005/2006.“
2.
Doda se naslednji odstavek 3:
„3. Brez poseganja v obdobje 90 dni za preverjanje upravičenosti do pomoči, določeno v členu 20(2), je treba pomoči, za katere lahko zaprosijo upravičenci, plačati v naslednjih pogojih:
(a)
pomoč iz člena 4 Uredbe (ES) št. 1786/2003 se predelovalnim podjetjem plača v tridesetih delovnih dneh po odločitvi plačilne agencije o plačilu;
(b)
pomoč iz drugega pododstavka člena 71(2) Uredbe (ES) št. 1782/2003 se plača v rokih, določenih v drugem pododstavku člena 35(3) te uredbe.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. februarja 2007

Labels: 1
15
6